Public procurement notice: Contract Award Notice
Published: 2022-01-21
Buyer: Észak - dunántúli Vízügyi Igazgatóság
Country: HU
Contract type: Supplies
Procedure: Open procedure
CPV classification: 38550000 | 72260000: Software-related services
Estimated value: 55037677 HUF
Award criteria: Lowest price

Technical requirements: Hordalékmonitoring állomások felműszerezése a „SEDDON II (A Duna hordalékvizsgálata II)” projekt keretében: mérőeszközök és szoftverek beszerzése és telepítése; kalibráló és távmérő eszközök beszerzése. A mérőeszközök elsődleges (alap) kalibrációja.
A „SEDDON II (A Duna hordalékvizsgálata II)” projekt célja, hogy folyamatos működésű hordalékmonitoring állomások telepítésével, valamint hordalékminták nagy számban történő vételével és laboratóriumi elemzésével nagy tömegű, jó minőségű adatot szerezzünk a hordalék transzport folyamatok jobb megértéséhez.
A hordalék transzport folyamatok ismerete alapvető feltétele a káros hatások csökkentése érdekében szükséges folyamszabályozási beavatkozások tervezésének.
A fenti cél elérése érdekében az alábbi adatok terepi gyűjtése szükséges: vízállás; vízhőmérséklet; vízhozam; zavarosság, lebegtetett hordalék koncentráció.
Az állomásokon telepítendő mérőeszközök a vízállás-, vízhőmérséklet-, vízhozam- és zavarosság adatokat közvetlenül mérik. A lebegtetett hordalék-koncentráció értéke, két - egymástól független - eljárással kerül előállításra: a zavarosság-adatokból történő közvetlen (beépített) szoftveres számítással, ill. egy célszoftver segítségével a H-ADCP vízhozammérő eszköz által gyűjtött adatok (jelek) feldolgozásával.
A hordalékmonitoring állomások két helyszínen kerülnek kialakításra: a Rába, Győr, valamint a Duna, Gönyű vízmérce szelvényekben. A műszerek védelmét biztosító alépítmények 2020 évben elkészültek.
A Duna, Gönyű állomáson a megfelelő műszaki állapotú nyomás- és vízhőmérséklet távadók, továbbá a műszerházban telepített távmérő eszközök rendelkezésre állnak, így azok esetében a jelen beszerzés csak a zavarosság- és hordalékmérés érdekében szükséges bővítés mértékéig terjed ki.
1.1 Digitális vízszint- és hőmérséklet távadók és tartozékaik a vízállás és vízhőmérséklet mérésére (Rába, Győr állomás). - 3db
1.2 Horizontális ADCP (H-ADCP) vízhozammérő eszközök és tartozékaik a vízhozam folyamatos mérésére (Rába, Győr; Duna, Gönyű állomások). - 2 db
1.3 Optikai elven működő zavarosságmérő eszközök és tartozékaik a víz átlátszóságának folyamatos mérésére a lebegtetett hordalék koncentrációjának meghatározása céljából (Rába, Győr; Duna, Gönyű állomások). - 2db
1.4 Mobil ADCP vízhozammérő eszköz úszótesttel és tartozékaival a beépített H-ADCP vízhozammérő eszközök kalibrálásához. - 1 készlet
1.5 Kezelő szoftver a H-ADCP eszközök helyszíni szoftveres beállítására, valamint a kalibrációs összefüggések rögzítésére (Rába, Győr; Duna, Gönyű állomások). - 2db mérőállomásra érvényes licenc
1.6 Hordalékelemző szoftver a H-ADCP eszközök által mért paramétereknek a lebegtetett hordalék-koncentráció adatok előállítása céljából történő közvetlen feldolgozására (Rába, Győr; Duna, Gönyű állomások). - 2db mérőállomásra érvényes licenc
1.7 Az állomásokon telepített mérőeszközök által gyűjtött adatok távméréssel történő továbbításához szükséges adatgyűjtő-, adatkommunikációs- és energia-ellátási eszközök (Rába, Győr; Duna, Gönyű állomások). - A műszaki leírásban részletezettek szerint


Winner: Techlab Ipari Kereskedelmi és Szolgáltató Kft
Award value: 55037677
Number of bids: 1